Isle of Skye

Isle of Skye on suurin Sisä-Hebridien saarista ja sijaitsee Skotlannissa. Saaren ja mantereen yhdistää silta.

Kaupungit
Saaren pääkaupunki on 3000-asukkaan Portree. Kaupungista löytyy useita ravintoloita, kauppoja sekä majoitusta.

Muut kohteet
Saaren tunnetuimpia kohteita ovat The Old Man of Storr, joka on erikoinen kalliopiikki, sekä vuoristoinen Quiraing. Vaikuttavia paikkoja ovat myös saaren läntisin paikka Neist Point, vesiputous Kilt Rock, Dunvegan Castle, Duntulm Castle sekä Armadale Castle.

Ymmärrä
Isle of Skye on vuoristoinen saari, jota on väitetty Skotlannin kauneimmaksi. Saarelle ovat tyypillistä korkeat rannikot sekä vuoret sisämaassa. Isle of Skye oli satoja vuosia sitten pohjoismaalaisten hallussa, jonka seurauksena saarelaisilla on kelttiläiset ja skandinaaviset juuret.

Lentokoneella
Saarella ei ole lentokenttää. Lähimmät lentokentät ovat Glasgow, Edinburgh sekä Inverness, joihin lennetään säännöllisesti ympäri Eurooppaa.

Junalla
Saarelle ei ole junayhteyttä, mutta Edinburghista ja Glasgowista pääsee Mallaigiin, josta on lauttayhteys Skyelle.Toinen junayhteys on kyle of lochalshiin, josta pääsee Skyelle siltaa pitkin.

Autolla
Autolla saapuminen tapahtuu joko siltaa pitkin kyle of lochalsh:sta, jonne pääsee A82- ja A87-valtateiden kautta Fort Williamista sekä Invernessistä. Fort Williamista pääsee A830:a pitkin Mallaigiin, josta on lauttayhteys Skyelle.

Bussilla
Citylinkillä on säännöllisiä bussiyhteyksiä Skyelle Edinburghista ja Invernessistä. Kyle of lochalshsta kulkee useita busseja päivässä Portreehen. Edinburghista tehdään 3-päivän opastettuja retkiä Skyelle. Retket ovat käteviä, mikäli käytössä ei ole autoa.

Laivalla
Skyelle on laivayhteys mantereelta Mallaigista. Myös Ulko-Hebrideiltä on säännöllinen lauttayhteys Uigiin Skyelle.

Liiku
Saarella on mahdollista liikkua omalla autolla, bussilla tai opastetuilla retkillä. Saarella ei ole montaa tietä, joten bussiverkosto on hyvä.

Puhu
Ihmiset saarella puhuvat englantia sekä kelttiläistä gaeliciä. Opasteet ja muut kyltit ovat saarella kaksikielisiä. Saaren murre on saanut vaikutteita gaelicistä sekä skandinaavisista kielistä.

Syö
Portreessa on useita kalaravintoloita,sekä ravintoloita, joista saa perinteisä skottilaista ruokaa. Portreessä on kiinalainen ja intilainen ravintola.

Pysy turvassa
Skye